La
organizazion Euskara Kultur Elkargoa e à metût adun un rapuart su
la evoluzion dai finanziaments pe educazion in lenghe basche in
Navare. Dal 2009 a vuê i fonts par chest setôr si son sbassâts dal
88%, o sei di 639 mil a sì e no 78 mil euros. E je vere che ta
chescj agns il guvier de Comunitât autonome al à ridusût lis
risorsis pe scuele, ma intune misure ben divierse che e je tor dal
12%. Dal 2009 a vuê a son stâts scancelâts dal dut i fonts pal
materiâl educatîf par euskara, i contribûts aes scuelis baschis
che a son fûr des “areis bascofonis”, i finanziaments pe
formazion dai dipendents comunâi e pai istitûts di insegnament par
adults, e ancje i jutoris aes fameis pal traspuart dai fîs intai
centris scolastics par basc. Intal stampon de leç finanziarie de
Navare pal 2015 a son stâts puartâts cuasi a zero ancje i fonts pe
promozion dal basc e chei pai programs di svilup des capacitâts di
ûs de lenghe. La uniche vôs in cuintritindince e je chê pai
programs europeans pal svilup de diversitât linguistiche là che pe
prime volte si metin bêçs in belanç.
Font:
Noticias
de Navarra,
2/11/14
epo_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn spa_Latn oci_Latn unk